Surxondaryoda YTH oqibatida uch nafar yo‘lovchi vafot etdi

Surxondaryo viloyatining Boysun tumanida 19-avgust kuni Denov tumanida yashagan A.Yu. o‘zining boshqaruvidagi Nexia rusumli avtomashinasini M-39 “Olmaota—Bishkek—Toshkent—Termiz” yo‘lining 1334-kilometrida haydab ketayotib shu yo‘nalishda o‘zidan oldinda harakatlanib ketayotgan, E.T. boshqaruvidagi KaMAZ-53212 rusumli yuk avtomashinasini orqa tomoniga borib urilgan. Bu haqda IIV jamoatchilik va ommaviy axborot vositalari bilan aloqalar boshqarmasi xabar berdi.

Natijada Nexia avtomashinasi haydovchisi A.Yu. va bir nafar yo‘lovchisi voqea joyida, hamda ikki nafar yo‘lovchi kasalxonaga keltirilganda vafot etgan. Shuningdek, avtomashinaning qolgan uch nafar yo‘lovchi turli darajadagi tan jarohatlari bilan kasalxonaga yotqizilgan.